
Младежката агресия не е просто цифра в статистиката на България, а реален обществен проблем с конкретни човешки истории и съдби. Обществото ни днес се сблъсква с тревожната реалност – насилието сред децата ескалира от стандартния училищен тормоз до организирани прояви на жестокост, публична онлайн дехуманизация и тежки престъпления. Тази реалност поставя болезнения въпрос за критичния провал на основните социални структури – семейството,  училището и институциите.
Актуалността на темата се определя от необходимостта въпросът да бъде разгледан не само като правен, но и като морален казус, засягащ националната сигурност. В основата му стои не просто законодателен пропуск, а тежкото наследство на прехода, трансформираната семейна среда, социалното обкръжение и изкривените модели на поведение. Този  анализ извежда на преден план необходимостта от бърза правна и социална промяна. Така възниква и ключовият въпрос – какви са възможностите за превенция, преди агресията да се превърне в престъпление и последиците да станат необратими? 
Настоящият труд има за цел да анализира  съвременните прояви на младежка агресия през призмата на международните и националните стандарти, да изясни причините за деструктивното поведение  и да предложи ефективни мерки за превенция и закрила на подрастващите.
От агресия към жестокост: Черният списък на младежкото насилие в България
За да се разбере мащабът на проблема, първо трябва да се направи едно важно разграничение. Агресията е поведение, „насочено към  нанасяне на вреда на другия или на себе си“[endnoteRef:1][1], докато жестокостта се проявява в отсъствието на милост, жалост и състрадание – в безпощадно и безчовечно отношение към другия. Не всяка агресия води до престъпление, но когато агресивното поведение се задълбочава и границите на допустимото се размиват, то може да прерасне в насилие и тежки престъпни посегателства.  [1: [1]Официален тълковен речник.] 

Анализът на криминогенната динамика сред подрастващите през последните три десетилетия разкрива тревожна тенденция към ескалация на спонтанната и ситуационната агресия, често еволюираща в тежки престъпления срещу личността и собствеността[endnoteRef:2][2]. Практиката регистрира редица показателни казуси, илюстриращи спецификата, генезиса и трансформациите на младежката жестокост.  [2: [2]Насилието и агресията сред децата в България. Онлайн. Фондация за социална и превантивна работа, 2025. ] 

· През 1998 г. в град Пазарджик е задържан непълнолетен за извършването на серия от тежки престъпления, съчетаващи сексуално насилие (изнасилване), грабеж и физическо посегателство с хладно оръжие срещу служителка в търговски обект[endnoteRef:3][3] – казус, показателен за специфичната криминогенна среда в периода на постсоциализма.  [3: [3]Европейски съд по правата на човека, ГеоргиевсрещуБългария. Жалба № 47823/99. Решение. Страсбург, 15 декември 2005. ] 

· През 2004 г. две 14-годишни лица извършват предварително планирано умислено умъртвяване на своя съученичка с особена жестокост, като водещият мотив се състои в междуличностна вражда и субективно усещане за съперничество[endnoteRef:4][4]. [4: [4]Осмокласнички удушиха съученичка, защото била красива. Lex.bg, 2022] 

· През 2013 г. 16-годишен извършва опит за убийство с особена жестокост (нанасяне на 10 прободни рани в коремната област на своя съученик) по време на гостуване, съчетано с последваща кражба на парични средства в голям размер при напускане на местопрестъплението[endnoteRef:5][5].  [5: [5]16-годишният ИванГенчевостава в ареста. Онлайн. БНТ, 2013. ] 

· През 2014 г. 17-годишно лице извършва умишлено убийство на 19-годишно лице, продиктувано от силно афектиране вследствие на битов конфликт[endnoteRef:6][6].  [6: [6]19-годишен убитотдруг младеж в Плевен. Онлайн. bTVНовините, 2014] 

· През 2015 г. широк обществен отзвук предизвиква убийството на 15-годишния Георги Игнатов в Борисовата градина, извършено от 17-годишно лице[endnoteRef:7][7]. [7: [7]Миланов, Стефан. Убийството в Борисовата градина: смели момичета, мълчащо общество и един ничий нож. Клуб Z, 14 юни 2023 г.;] 

Хронологията на тези противоправни прояви поставя на преден план фундаменталните въпроси относно капацитета на компетентните органи за ранна идентификация на рисковите фактори, своевременна интервенция и ефективността на системата за закрила на детето. 
Ескалация на агресията и нови проявления след 2020 г. 
След 2020 г. регистрираните тежки случаи придобиват още по-жесток характер, стават по-чести, демонстрирайки висока степен на обществена опасност на извършителите: 
· В с. Галиче  16-годишен извършва умишлено убийство по особено мъчителен начин и с особена жестокост, съчетано с изнасилване, взлом и грабеж[endnoteRef:8][8].  [8: [8]24 часа. Окончателно: 18 годинизатвор за убиецанаАндреаотГаличе, 25 ноември 2020 г.] 

· В с. Скобелево осмокласник нанася смъртоносни прободни рани с нож на 13-годишно момиче[endnoteRef:9][9]. [9: [9]Убийство с ножпотресежителитенаселоСкобелево. Онлайн. БНТ, 2021.] 

· В с. Боянци ескалира масов конфликт с употреба на дървени и метални предмети вследствие на битов спортен спор, при който 16-годишен младеж нанася тежък удар с хладно оръжие (сабя) в областта на главата, на лице, опитало се да прекрати сблъсъка[endnoteRef:10][10]. [10: [10]ИзправятпредсъданепълнолетномомчеотселоБоянци за опит за убийство. Онлайн. Haskovo.net, 2021 г.;] 

Дигитализация на насилието и самозвано правосъдие (2025 – 2026 г.)
В периода 2025-2026 г. се откроява ново измерение на младежката криминална проява – влиянието на дигиталната среда върху организацията, медийното представяне и субективното възприемане на насилието. Нападенията, хулиганските прояви и грабежите, извършени от групи непълнолетни в градове като София, Хасково и Варна, се вписват в по-широката рамка на ценностна дезориентация и нарастваща обществена тревожност от агресивни младежки субкултури. 
Изключително показателен е трагичният случай в гр. Пловдив от 2026 г., при който група младежи на възраст между 14 и 17 години извършва групово умишлено убийство по хулигански подбуди. Проявата е осъществена по прикритието на самозванство и т.нар. „лов на педофили“[endnoteRef:11][11], като част от участниците са с предишни противоправни прояви, свързани с насилие. [11: [11]Жестокотоубийство в Пловдив: МладежитесабилиГеоргиповечеотчас и сикупилидюнери с паритему. Онлайн. БНТ, 2026 г.;] 

Този казус илюстрира една от най-опасните съвременни тенденции – субституцията на държавните правоприлагащи институции с изкривени форми на саморазправа и т.нар. „младежко правосъдие“. Те се създават от деструктивни онлайн общности (като мрежите от типа „Ловци на педофили“), чиято дейност продължително време остава извън обхвата на ефективния институционален и регулаторен контрол[endnoteRef:12][12]. [12: [12]Кактриинституциипроспаханепълнолетниловцинапедофили. Онлайн. Капитал, 2026;] 

Правни механизми и институционални дефицити
Преходът от младежка агресия към тежка организирана жестокост поставя на изпитание нормативната рамка на България и изисква координирано действие между наказателното, административното, образователното и социалното законодателство. Анализът на действащото право и институционалната практика разкрива дълбок структурен дефицит: превантивните и санкционните механизми функционират в условията на нормативен вакуум и институционална разпокъсаност, което създава предпоставки за безнаказаност и задълбочава институционалния разпад. 
Българската правна система е обвързана с изискванията на международното право и европейските стандарти за детско правосъдие. Съгласно чл. 3, ал. 1 от Конвенцията на ООН за правата на детето (КПД)[endnoteRef:13][13], висшият интерес на детето е първостепенно съображение във всички действия на публичните институции, което задължава държавата да гарантира защита от насилие по чл. 19 от КПД и реинтеграция на правонарушителите по чл. 40 от КПД. Член 37 от КПД установява кумулативния императив лишаването от свобода да се прилага само като крайна мярка (measure of last resort) и за възможно най-кратък срок. Този подход последователно се потвърждава и от практиката на Европейския съд по правата на човека (ЕСПЧ). По делото T. v. The United Kingdom (1999 г.)[endnoteRef:14][14] Съдът приема, че съденето на малолетен в публичен съд за пълнолетни без адаптиране на средата нарушава правото на справедлив процес по чл. 6, § 1 от ЕКПЧ [Решение по дело 24724/94 на ЕСПЧ][endnoteRef:15][15]. В знаковото решение Blokhin v. Russia (2016 г.)[Решение по дело 47152/06 на ЕСПЧ][endnoteRef:16][16] Голямата камара постановява, че настаняването на дете в център за задържане без адвокат и психолог нарушава чл. 3 и чл. 6 от ЕКПЧ. По българското дело D.L. v. Bulgaria (2016 г.) [Решение по дело 7472/14 на ЕСПЧ][endnoteRef:17][17] ЕСПЧ констатира нарушение на чл. 5, § 4 от ЕКПЧ поради липсата в Закона за борба срещу противообществените прояви на малолетните и непълнолетните (ЗБППМН)[endnoteRef:18][18] на механизъм за периодичен автоматичен съдебен контрол върху продължителността на настаняването във възпитателно училище-интернат. Разпоредбата на чл. 40, ал. 3, б. „б“ от КПД изрично насърчава въвеждането на процедури за отклоняване от съдебно производство (diversion) чрез програми за консултиране, надзор, пробация и възпитателно въздействие в общността, при пълно гарантиране на процесуалните права. [13: [13]Конвенцияна ООН за праватанадетето;]  [14: [14]Решениена ЕСПЧ от 16.12.1999 г. по жалба № 24724/94(T. v. the United Kingdom);]  [15: [15]Решениеподело 24724/94 на ЕСПЧ;]  [16: [16]Решениена ЕСПЧ от 23.03.2016 г. пожалба № 47152/06 (Blokhin v. Russia);]  [17: [17]Решение на ЕСПЧ от 19.05.2016 г. по жалба № 7472/14 (D.L. v. Bulgaria на ЕСПЧ)]  [18: [18]Закон за борбасрещупротивообщественитепроявинамалолетните и непълнолетните (ЗБППМН);] 

В национален план наказателноправният режим за непълнолетните лица съчетава засилена закрила и намалена отговорност. Съгласно чл. 31, ал. 2 от Наказателния кодекс (НК)[endnoteRef:19][19], непълнолетните носят отговорност само ако са могли да разбират свойството и значението на деянието и да ръководят постъпките си, като това подлежи на доказване чрез експертиза. Наказанията се редуцират по чл. 63 от НК, а съгласно чл. 60 от НК целят поправяне и превъзпитание. В Решение № 393 от 30.09.2025 г. по к.н.д. № 550/2025 г.[endnoteRef:20][20] ВКС подчертава, че общественият натиск не може да обоснове тежки наказания в разрез с индивидуалната превенция. Сходен подход се прилага и при телесни повреди по хулигански подбуди, при които се предпочитат пробационни мерки (напр. Решение № 81 от 2025 г. на ОС – Разград[endnoteRef:21][21]). Проблемът възниква при организирано и ескалиращо насилие, при което тези инструменти могат да се окажат недостатъчни за ефективна превенция. [19: [19]Наказателенкодекс (НК);]  [20: [20]Решение № 393 от 30.09.2025 г. пок.н.д. № 550/2025 г. на ВКС;]  [21: [21]Решение № 81 от 03.07.2025 г. по в.н.д. 177/2025 на OС - Разград] 

Извън наказателната репресия, превантивната система е парализирана от ведомствена разпокъсаност между три основни писти:
· Образователната система (ЗПУО и Наредбата за приобщаващото образование): 
Въпреки наличието на механизми за ранно идентифициране, училищен психолог и непенални мерки за медиация по чл. 186 от Закона за предучилищното и училищното образование (ЗПУО), училищата често прикриват или изолират проблемното поведение до достигане на необратими фатални последици. Допълнителната подкрепа се предоставя по чл. 187–189 от ЗПУО, а дисциплинарните санкции по чл. 199 от ЗПУО могат да се налагат едва след изчерпване на всички алтернативи[endnoteRef:22][22]. [22: [22]Закон за предучилищното и училищнотообразование (ЗПУО);] 

· Социално-закрилната писта и комисионният сектор (ЗЗДет и ЗБППМН): 
Член 7 от Закона за закрила на детето (ЗЗДет) вменява абсолютно задължение за незабавно сигнализиране при риск от насилие. При постъпване на сигнал се прилага мултидисциплинарен механизъм по чл. 36г и чл. 36д от ЗЗДет[endnoteRef:23][23] – извършва се 24-часова оценка и се свиква екип за изготвяне на План за действие. Паралелно с това действат Местните комисии за борба срещу противообществените прояви на малолетните и непълнолетните (МКБППМН по чл. 6 от ЗБППМН), които разполагат с каталог от мерки в общността по чл. 13 от ЗБППМН (предупреждение, надзор от обществен възпитател, задължение за извинение или полагане на труд)[endnoteRef:24][24]. Въпреки това съдебната практика стриктно защитава принципа институционалното настаняване (като във Възпитателно училище-интернат (ВУИ) или Социално-педагогически интернат (СПИ) по чл. 13, ал. 1, т. 11 и т. 13 от ЗБППМН) да се прилага само като крайна мярка от съда след пълно изчерпване на алтернативите в семейна среда (напр. Решение № 1766 от 2022 г. на РС – Варна[endnoteRef:25][25]). Независимо от тези инструменти, резидентната грижа остава субсидиарна (§ 4 от ПЗР на ЗСУ). [23: [23]Закон за закриланадетето (ЗЗДет);]  [24: [24]Закон за борба срещу противообществените прояви на малолетните и непълнолетните (ЗБППМН);]  [25: [25]Решение № 1766 от 23.12.2022 г. по ч.х.н.д. 4992/2022 на Районен съд - Варна] 

· Правоохранителната и административна писта (ЗМВР и ЗАНН): 
Полицейските органи разполагат с превантивни инструменти като писмено предупреждение по чл. 65 от ЗМВР и задържане до 24 часа по чл. 72 с императивни гаранции за непълнолетните (задължителен адвокат без право на отказ по чл. 72 ал. 8)[endnoteRef:26][26]. В административнонаказателен план, съгласно чл. 26 от ЗАНН[endnoteRef:27][27], непълнолетните от 16 до 18 години носят отговорност само при доказана с експертизи дееспособност за ръководене на постъпките (напр. Решение № 20948 от 2024 г. на АССГ[endnoteRef:28][28]). [26: [26]Закон за Министерството на вътрешните работи (ЗМВР);]  [27: [27]Закон за административните нарушения и наказания (ЗАНН);]  [28: [28]Решение № 20948 от 23.10.2024 г. по адм.д. 5422/2024 на Административен съд - София-град] 

Специфичен акцент на институционалната отговорност урежда и Семейният кодекс (СК), който възлага на родителите задължение за постоянен надзор над малолетните и подходящ контрол над непълнолетните (чл. 125 СК)[endnoteRef:29][29]. При неизпълнение могат да бъдат предприети закрилни мерки и да бъде ангажирана административната отговорност, а при причинени вреди възниква и гражданска деликтна отговорност по чл. 48 от Закона за задълженията и договорите (ЗЗД)[endnoteRef:30][30] при условията на презумпция за вина. В центъра на разглежданата криза обаче стои административната пасивност на ДАЗД при изпълнението на нейните координационни и контролни функции по чл. 17а ЗЗДет[endnoteRef:31][31].  [29: [29]Семеен кодекс (СК);]  [30: [30]Закон за задълженията и договорите (ЗЗД);]  [31: [31]Закон за закрила на детето (ЗЗДет);] 

Показателен за дефицитите в тази институционална архитектура е случаят с групата за „лов на педофили“ на Ален Симеонов. През 2023 г. съдия Мирослава Тодорова установява по дело данни за участие на непълнолетни лица и указва на прокуратурата да провери за присъствието на други деца в групата и да сезира ДАЗД. Впоследствие СРП заявява, че указанията са изпълнени, докато ДАЗД посочва, че през 2023 г. не е получавала сигнал. Едва през 2024 г. МВР изпраща информация за вече установените две деца с искане за „социално проучване“. Така установеният риск не води до своевременна закрилна реакция, а до прехвърляне на казуса между институциите[endnoteRef:32][32]. [32: [32]Как три институции проспаха непълнолетни ловци на педофили. Онлайн. Капитал, 2026 г.;] 

Този случай далеч не е изолиран и разкрива устойчива практика на институционален отказ от ангажираност. Основният проблем не се състои в липсата на правни инструменти, а в дефицита на реална отговорност и отсъствието на надежден междуведомствен механизъм за обмен на информация за ранни рискове. Липсват задълбочени анализи и разследвания на системните причини за ескалирането на детската агресия и жестокост. При подобна фрагментираност превенцията се превръща в празна формалност, а критичните сигнали се губят точно там, където навременната намеса е необходимост. Когато вътрешните лостове за контрол блокират, корекцията настъпва със закъснение – обичайно под формата на осъдителни решения от Европейския съд по правата на човека или от лична саморазправа от страна на потърпевшите, което ясно подчертава неработещите механизми за вътрешната държавна отговорност. 
Детската агресия като обществен и психо-социален феномен
Психологическият анализ на средата потвърждава класическата концепция, че децата не се раждат с вродена жестокост – те са чисти бели листове (tabula rasa), върху които семейната среда, обществото и медийният дискурс изписват модели на поведение[endnoteRef:33][33]. В публичното пространство и медиите често е по-лесно непълнолетните извършители да бъдат заклеймени като „чудовища“. Това обаче създава фалшиво усещане за сигурност, че проблемът е далеч от нас и спестява погледа към собствената ни отговорност. Случаите на насилие сред подрастващите у нас и по света не са просто изолирани отклонения, а резултат от дефицит на родителска грижа, липса на адекватен контрол и институционална пасивност[endnoteRef:34][34]. Преодоляването на тази криза изисква ясна ценностна промяна, справяне с рисковите фактори в средата и изграждане на устойчиви превантивни механизми[endnoteRef:35][35]. [33: [33] Пеева, М. Публикация във Facebook страница „Мама Нинджа“ 11 август 2026 г.;]  [34: [34]Световна банка. Доклад за младежкото насилие и социалната политика (Youth violence and social policy report). PDF. Washington, D.C., 2004. ]  [35: [35]Световна здравна организация (СЗО / WHO). Световен доклад за насилието и здравето (World Report on Violence and Health). Женева, 2002.

Механизми за превенция и институционална отговорност
Превенцията на детската агресия изисква преустановяване на практиката по прехвърляне на отговорност между институциите и предприемане на ясни мерки на всички нива за постигането на реален резултат е необходимо семейството, училището, държавата и обществото да поемат своите конкретни функции: 
· Семейна среда и родителска отговорност – семейството би следвало да бъде първичната среда за формиране на характера и ценностната система на детето. Днес обаче се наблюдават тежки дефицити: емоционално отчуждение, прилагане на дисфункционални възпитателни модели (вариращи от свръхопека и оправдаване на агресията до авторитарно насилие у дома) и пълен дигитален абсентеизъм (непознаване на онлайн средата на детето). Когато родителят демонстрира правен нихилизъм или опитва да компенсира липсата на внимание с материални стимули, у детето се формира ценностен вакуум и усещане за безнаказаност. Без преодоляване на тези семейни дефицити всяка последваща институционална намеса остава със закъснял и ограничен ефект.
· Училищна среда психолози и ранна интервенция – училището е първата институционална линия за ранно разпознаване на деструктивно поведение, но ролята му често се ограничава до последващи санкции по чл. 199 от ЗПУО. Вместо формално прилагане на Наредбата за приобщаващо образование е необходим функциониращ превантивен модел: разширяване капацитета на училищните психолози, въвеждане на методики за разпознаване на ранни дигитални и невербални индикатори за агресия, както и прилагане на техники за медиация по чл. 186 от ЗПУО при начални конфликти.
· Институционална рамка и регулация –  динамиката на дигиталните рискове изпреварва нормативната рамка. ДАЗД и компетентните органи следва да изградят координационен механизъм, базиран на ясни отговорности и превантивни мерки, насочени към подкрепа и интеграция. Възстановяването на общественото доверие изисква регламентирането на лична, административна и наказателна отговорност за длъжностните лица при допуснат отказ от действие.
· Обществена ангажираност - Обществото често се превръща в катализатор на насилие чрез нормализиране на агресията, езика на омразата и колективната жажда за саморазправа. Когато публичната среда възнаграждава бруталността и търси реваншизъм, подрастващите възприемат силата и жестокостта като единствени валидни модели за подражание. Без радикална промяна в тази динамика и отхвърляне на агресивната реторика, общественият натиск продължава да захранва, а не да възпира деструктивното поведение на подрастващите.
Преходът от младежка агресия към организирана жестокост е пряк резултат от родителски дефицити, институционален отказ от действие и обществена нормализация на насилието. Децата продължават да бъдат „белите листове“ върху които възрастните проектират собствените си провали и агресия. Справянето с проблема изисква край на прехвърлянето на отговорност, лична наказателна и административна отчетност за длъжностните лица и превръщане на превенцията в действащ приоритет.

